Veneva palasi kilpailuihin kilpailukieltonsa jälkeen vuonna 2009, mutta karsiutui Berliinin MM-kilpailuissa. Hän karsiutui myös vuoden 2010 Dohan MM-hallikilpailuissa ja Barcelonan EM-kilpailuissa. Pariisin EM-hallikilpailuissa 2011 hän oli seitsemäs tuloksella 192 cm. Saman vuoden Daegun MM-kilpailuissa hän karsiutui. Istanbulin sisäratojen MM-kilpailuissa 2012 hän karsiutui niin ikään loppukilpailusta jäätyään karsinnassa ilman tulosta. Helsingin EM-kilpailuissa 2012 hän oli kahdestoista, mutta karsiutui loppukilpailusta Lontoon olympialaisissa.